

Plan razvoja Požeško-slavonske županije za razdoblje 2021.-2027.godine



Požega, rujan 2019.

KOMUNIKACIJSKA STRATEGIJA I

KOMUNIKACIJSKI AKCIJSKI PLAN

za provedbu Plana razvoja

V 1.0

# 

**SADRŽAJ**

[1. UVOD 3](#_Toc20733626)

[2. CILJEVI 4](#_Toc20733627)

[2.1. Opći ciljevi 4](#_Toc20733628)

[2.2. Specifični ciljevi 4](#_Toc20733629)

[2.3. Temeljna načela 4](#_Toc20733633)

[2.4. Osiguravanje načela partnerstva 5](#_Toc20733634)

[2.5. Pristup informacijama 5](#_Toc20733635)

[3. CILJNE SKUPINE 6](#_Toc20733636)

[3.1. Partneri u provedbi Plana razvoja Požeško-slavonske županije za razdoblje 2021.- 2027. godine 6](#_Toc20733637)

[3.2. Potencijalni korisnici 8](#_Toc20733638)

[3.3. Javnost 9](#_Toc20733639)

[3.4. Mediji 9](#_Toc20733640)

[4. PRAĆENJE I VREDNOVANJE PROVEDBE KOMUNIKACIJSKE STRATEGIJE 10](#_Toc20733641)

[5. KOMUNIKACIJSKI AKCIJSKI PLAN (MJERE, AKTIVNOSTI, NOSITELJI I VREMENSKI RASPORED) 11](#_Toc20733642)

[5.1. Cilj 1. 12](#_Toc20733643)

[5.2. Cilj 2. 13](#_Toc20733644)

[5.3. Cilj 3. 14](#_Toc20733645)

# UVOD

Sukladno Uredbi o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/18) čl. 15. propisana je obveza izrade komunikacijsku strategije i komunikacijskog akcijskog plana za akte strateškog planiranja, radi odgovarajućeg informiranja, komunikacije i vidljivosti postupka planiranja javnih politika. Navedeni dokument se izrađuje u roku od 90 dana od donošenja Odluke o pokretanju postupka izrade strateškog akta.

Komunikacijska strategija za postupak izrade Plana razvoja Požeško-slavonske županije za razdoblje 2021.- 2027. godine (u nastavku teksta: Komunikacijska strategija) u skladu je s uputama za izradu komunikacijske strategije navedenima u Priručniku o strateškom planiranju Ministarstva regionalnoga razvoja i fondova Europske unije (u nastavku teksta: Priručnik). U Priručniku je predviđen opseg i neophodni elementi komunikacijske strategije: glavne smjernice, strateški okvir, komunikacijska područja djelovanja, ciljevi, opći cilj Nacionalne razvojne strategije, komunikacijski ciljevi, ciljne skupine, ključne poruke i komunikacijski alati.

Ova komunikacijska strategija uvažava naučene lekcije tijekom provedbe Komunikacijske strategije Županijske razvojne strategije za razdoblje do 2020. godine, a kako bi se temeljem uočenih nedostataka i dobrih strana postavila realna i ostvariva strategija komuniciranja s ciljanim skupinama.

U lipnju 2019. godine, Odlukom Županijske skupštine Požeško-slavonske županije, Regionalni koordinator razvoja Požeško-slavonske županije ovlašten je za izradu Plana razvoja Požeško-slavonske županije za razdoblje od 2021. do 2027. godine.

Požeško-slavonska županija (u nastavku teksta: PSŽ), kao nositelj izrade, Regionalni koordinator razvoja Požeško-slavonske županije (u nastavku teksta: RKR PSŽ), kao ovlašteni izrađivač, na svojim su mrežnim stranicama posvetili su dio prostora upravo regionalnom razvoju s informacijama o procesu izrade Plana razvoja PSŽ za razdoblje 2021.- 2027. godine (u daljnjem tekstu: PR PSŽ 2021.-2027.) i redovito će objavljivati sve novosti vezane za njegovu provedbu. Putem navedenih komunikacijskih kanala sve ciljne skupine bit će redovito obavještavane o svim fazama procesa izrade PR PSŽ 2021.-2027. Ovim putem šira javnost je informirana o svim koracima izrade PR PSŽ 2021.-2027. i poštovano je načelo dostupnosti te kako bi se javnosti otvorila mogućnost za doprinos njegovoj izradi. Nadalje, vođeni načelima partnerstva i suradnje između javnog, privatnog i civilnog sektora, redovitim koordinacijskim sastancima osigurat će se uključivanje svih relevantnih partnerskih institucija, kako u sam proces izrade tako i u sve komunikacijske aktivnosti tijekom izrade PR PSŽ 2021.-2027.

Za sve upite i pojašnjenja u vezi izrade i provedbe PR PSŽ 2021.-2027. zainteresirana javnost može se obratiti na e-mail izrađivača [rkrpsz@panora.hr](mailto:rkrpsz@panora.hr) ili na službeni e-mail Županije, odnosno na nositelja izrade Ured za gospodarstvo i graditeljstvo, [branka.kuba@pszupanija.hr](mailto:branka.kuba@pszupanija.hr) .

# CILJEVI

## Opći ciljevi

Opći ciljevi Komunikacijske strategije za praćenje i provedbu Plana razvoja Požeško-slavonske županije za razdoblje 2021.- 2027. godine (PR PSŽ 2021.-2027.) usklađeni su sa ciljevima

Komunikacijske strategije za provedbu strategije regionalnog razvoja Republike Hrvatske za razdoblje do kraja 2020. godine. U tom smislu mogu se definirati sljedeći ciljevi:

1. doprinos u informiranju, podizanju svijesti i razumijevanju ciljeva i svrhe Strategije

regionalnog razvoja RH;

2. informiranje javnosti te podizanje svijesti o ulozi i značaju Plana razvoja Požeško-slavonske županije za razdoblje 2021.- 2027. godine za razvoj županije i jedinica lokalne samouprave s područja Županije.

## Specifični ciljevi

U svrhu ostvarivanja ciljeva Plana razvoja Požeško-slavonske županije za razdoblje 2021.- 2027. godine definirani su specifični ciljevi koje treba ostvariti ova Komunikacijska strategija, a koji slijede u nastavku.

|  |  |
| --- | --- |
| **CILJ 1** | Osnažiti sposobnost na razini područne (regionalne) i lokalne samouprave za učinkovitu komunikaciju potrebnu za izradu i provedbu Plana razvoja Požeško-slavonske županije za razdoblje 2021.- 2027. godine |
| **CILJ 2** | Podići svijest u javnosti o ulozi i značaju Plana razvoja Požeško-slavonske županije za razdoblje 2021.- 2027. godine za razvoj Županije i jedinica lokalne samouprave |
| **CILJ 3** | Informirati javnost o mogućim izvorima financiranja posebice o fondovima EU-a namijenjenim regionalnom razvoju |

## Temeljna načela

Temeljna načela preuzeta su iz Komunikacijske strategije za provedbu strategije regionalnog razvoja Republike Hrvatske za razdoblje do kraja 2020. godine te će se u skladu s time sve aktivnosti koje će se poduzimati u okviru ove Komunikacijske strategije temeljiti na sljedećim načelima:

* informacije će biti prezentirane u jasnom, pristupačnom i razumljivom obliku;
* aktivnosti će se temeljiti na usmjeravanju svih relevantnih poruka ciljanim skupinama;
* ciljane skupine bit će uzete u obzir već prilikom razvijanja i korištenja komunikacijskih alata. Navedeno obuhvaća vrijeme koje ciljna skupina ima na raspolaganju za informacijski kontekst u kojem primaju informacije i kapacitet za primanje informacija, kao što je primjerice pristup Internetu;
* sve će aktivnosti biti komplementarne i konzistentne te će težiti uspostavljanju nadopunjavajućih komunikacijskih alata i odašiljanju cjelovite poruke;
* uspostavit će se sustav praćenja i ažuriranja informacija, kako bi iste bile u tijeku s vremenom i potencijalnim promjenama situacije.

## Osiguravanje načela partnerstva

Načelo partnerstva, koje je uspostavljeno pri izradi Županijske razvojne strategije Požeško-slavonske županije za razdoblje do kraja 20230.. godine primjenjivat će se i u izradi i provedbi ove Komunikacijske strategije. Koristit će se svi potrebni komunikacijski alati kako bi se osigurala potpuna informiranost svih uključenih strana o razvojnim projektima i aktivnostima koje se provode u svrhu provedbe Plana razvoja Požeško-slavonske županije za razdoblje 2021.- 2027. godine.

## Pristup informacijama

U skladu s hrvatskim zakonodavstvom Komunikacijska strategija ističe potrebu osiguranja jednakog pristupa informacijama. Slijedom navedenog, neće postojati samo jedan komunikacijski modul. Komunikacijske aktivnosti provest će se putem opće, medijske i interne komunikacije korištenjem sljedećih alata:

- Vizualni identitet

- Službena internet stranica

- Medijska vidljivost

- Događanja

- Informativni materijali

- Elektronička pošta

- Interna komunikacija

# CILJNE SKUPINE

Iz ciljeva komunikacijske strategije može se vidjeti da oni obuhvaćaju različite dionike regionalnog i lokalnog razvoja Županije te su u tom smislu i komunikacijske aktivnosti usmjerene prema svima njima.

Mjere informiranja i komunikacije o Plana razvoja Požeško-slavonske županije za razdoblje 2021.- 2027. godine moraju biti usmjerene i prilagođene sljedećim ciljnim skupinama te razvojnim dionicima:

* Opća javnost
* Donositelji političkih odluka (nacionalna, regionalna i lokalna razina)
* Tijela državne uprave i druga javna tijela prepoznati kao nositelji i/ili sunositelji mjera regionalnog razvoja (nacionalna razina, regionalna i lokalna razina**)**
* Partnerska vijeća područne (regionalne) samouprave, regionalni i lokalni koordinatori (nacionalna, regionalna i lokalna razina)
* Prenositelji informacija - predstavnici znanstvene zajednice, gospodarski i socijalni partneri, partneri iz organizacija civilnoga društva uključujući partnere na području zaštite okoliša, nevladine organizacije i tijela zadužena za promicanje socijalne uključenosti, ravnopravnosti spolova i nediskriminacije
* Mediji

U nastavku grupirane su prepoznate ciljne skupine u kategorije.

## Partneri u provedbi Plana razvoja Požeško-slavonske županije za razdoblje 2021.- 2027. godine

Ova kategorija obuhvaća institucije uključene u upravljanje i provedbu Plana razvoja Požeško-slavonske županije za razdoblje 2021.- 2027. godine, a uključuje tri razine:

- županijska razina;

- regionalna razina;

- nacionalna razina.

Županijska razina:

* Požeško-slavonska županija kao nositelj politike razvoja Županije;
* Regionalni koordinator razvoja Požeško-slavonske županije (RKR PSŽ) kao koordinator izrade i provedbe Plana razvoja Požeško-slavonske županije za razdoblje 2021.- 2027. godine te regionalni koordinator za područje Požeško- slavonske županije upisan u Upisnik upravnih tijela JP(R)S, agencija i drugih pravnih osoba osnovanih s ciljem učinkovite koordinacije i poticanje regionalnog razvoja;
* Partnersko vijeće Požeško-slavonske županije, koje je savjetodavno tijelo Županije osnovano sukladno načelu partnerstva i suradnje privatnog, civilnog i javnog sektora radi definiranja zajedničkih prioriteta na području Županije i predlaganja razvojnih politika i projekata na razini Županije;
* Jedinice lokalne samouprave kao nositelji razvoja na lokalnoj razini;
* Druga tijela županijske i lokalne uprave te ustanove koja svojim djelovanjem pridonose ostvarivanju ciljeva politike županijskog razvoja

Partneri u provedbi Plana razvoja Požeško-slavonske županije za razdoblje 2021.- 2027. godine zahtijevat će jasne informacije kako bi im se omogućila aktivna uloga u njenoj provedbi. Iz tog će im razloga trebati detaljne informacije o PR PSŽ 2021.-2027., jasno razumijevanje funkcioniranja različitih izvora financiranja (hrvatski, EU i drugi međunarodni izvori), zajedno s uputama o tome kako i gdje se prijaviti za financiranje. Navedena potpora bit će im pružena kroz različite metode i komunikacijske alate.

Internetska stranica Županije i RKR PSŽ dobra je platforma za osiguravanje potrebnih informacija, a predviđa se organiziranje distribuiranja redovnih obavijesti (newslettera) elektroničkim putem, kako bi se omogućilo pravovremeno informiranje svih ciljanih skupina

Regionalna razina:

* Partnerska vijeća Kontinentalne i Jadranske Hrvatske (statističkih regija) koja su savjetodavna tijela osnovana sukladno načelu Partnerstva i suradnje radi definiranja zajedničkih prioriteta jedinica lokalne i područne (regionalne) samouprave na području statističke regije i predlaganja razvojnih projekata na razini statističkih regija

Prema partnerima na regionalnoj razini komunikacijske aktivnosti će se odvijati prvenstveno putem zajedničkih sastanaka, ali i informiranja putem internetskih stranica Županije i RKR PSŽ.

Nacionalna razina:

* Ministarstvo regionalnog razvoja i fondova EU-a kao nositelj politike regionalnog razvoja i koordinator izrade i provedbe Strategije regionalnog razvoja RH;
* Druga tijela državne uprave i javna tijela koja svojim djelovanjem pridonose ostvarivanju ciljeva politike regionalnog razvoja.

Nacionalni partneri na provedbi Strategije imaju nadzornu i savjetodavnu ulogu te će se sukladno tome komunikacijske aktivnosti odnositi na izvještavanje prema njima te konzultiranje u izradi i provedbi.

## Potencijalni korisnici

Osim partnera koji su direktno uključeni u izradu i provedbu Plana razvoja Požeško-slavonske županije za razdoblje od 2021. do 2027. godine., prepoznajemo i druge korisnike koji su zainteresirani za projekte i aktivnosti, koje iz njega proizlaze. Pri tome se ovdje misli na širu zajednicu koja bi trebala dobiti informacije o važnosti PR PSŽ 2021.-2027., njegovom sadržaju, Akcijskom planu te mogućnostima, koje im se njegovom izradom i provođenjem pružaju kao potencijalnim korisnicima koji realiziraju vlastite projekte od šireg interesa.

Potencijalni korisnici:

* poslovne organizacije (HGK, HOK, HZZ, TZ, poduzetnički centri, otvorena učilišta…)
* ustanove (zdravstvo, školstvo, Park prirode Papuk…)
* privatni sektor
* sindikati
* znanstveni i istraživački sektor
* nevladin sektor

Ovo je značajna ciljna skupina, koja može imati značajnu ulogu u uspješnosti provođenja PR PSŽ 2021.-2027. budući mogu biti direktni korisnici odnosno provoditelji aktivnosti koje vode ka ispunjavanju njegovih ciljeva.

Komunikacijske aktivnosti odnosit će se na informiranje putem internetske stranice Županije i

RKR PSŽ, organiziranje sastanaka i informativnih događanja, obavještavanja o mogućnostima financiranja.

## Javnost

Od iznimne je važnosti upoznati javnost sa izradom i provedbom PR PSŽ 2021.-2027., njegovim ciljevima i dodanom vrijednosti, koju će dati putem jačanja konkurentnosti Županije. Internetska stranica bit će dostupna javnosti sa svim potrebnim informacijama i mogućnošću dodatnog informiranja putem kontakata osoba Županije i RKR PSŽ zaduženih za izradu i provođenje PR PSŽ 2021.-2027.Mediji će također imati značajnu ulogu u prijenosu informacija ciljnoj skupini, posebno kroz objave u regionalnom i lokalnom tisku.

## Mediji

Rad s medijima bit će uređen tako da osigura širenje informacija o izradi i provođenju PR PSŽ 2021.-2027., kao i Nacionalnoj razvojnoj strategiji RH i dopiranje do različitih ciljnih skupina. Mediji (posebno oni lokalni) služit će i kao komunikacijski kanali za prijenos informacija, ne samo široj javnosti, nego i potencijalnim korisnicima. Stoga je neophodno da komunikacija s medijima bude proaktivna. Komunikacijske aktivnosti uključivat će izradu priopćenja i obavijesti za novinare.

# PRAĆENJE I VREDNOVANJE PROVEDBE KOMUNIKACIJSKE STRATEGIJE

Za koordiniranje aktivnosti praćenja i izvještavanja o izradi i provedbi PR PSŽ 2021.-2027. na godišnjoj razini zadužen je Regionalni koordinator razvoja Požeško-slavonske županije.

Uspješnost provedbe Komunikacijske strategije prati se putem indikativnih pokazatelja uspješnosti navedenih u Tablici 1., te se sukladno rezultatu praćenja, prema potrebi, komunikacijski pristup prema pojedinim ciljnim skupinama modificira.

Tablica 1.: Indikativni pokazatelji uspješnosti izrade Plana razvoja PSŽ

|  |  |  |
| --- | --- | --- |
| Komunikacijske mjere | Komunikacijski alat | Pokazatelj uspješnosti |
| Informiranje šire javnosti o početku postupka izrade i provedbe PR PSŽ 2021.-2027. | Službene Internet stranice PSŽ i RKR PSŽ[[1]](#footnote-1) | Statistika posjeta stranici |
| Uspostava središnje kontakt točke PSŽ i RKR PSŽ | Definirana adresa elektroničke pošte Provođenje savjetovanja sa zainteresiranom javnošću | Broj odgovorenih upita  zainteresiranih  dionika  Broj savjetovanja sa  zainteresiranom  javnošću |
| Dostupnost informacija na Internetu | Službena internetska stranica PSŽ i RKR PSŽ | Statistika posjeta stranica |
| Interna komunikacija i koordinacija dionika (Partnersko vijeće, Radna skupina/ tematske radne skupine) | Organiziranje internih sastanaka, radionica, konferencija, seminara | Broj sastanaka/ radionica/  konferencija /  seminara  Broj sudionika |
| Održavanje javnih događanja | Organiziranje javnih radionica, konferencija, seminara, i sl. | Broj održanih  konferencija,  radionica i drugih  javnih  događanja/  Broj sudionika |
| Osiguranje medijske vidljivosti - objave u medijima | Provođenje medijskih kampanja, oglašavanje i sudjelovanje u medijima | Broj (kvantitativno i kvalitativno) |

# KOMUNIKACIJSKI AKCIJSKI PLAN (MJERE, AKTIVNOSTI, NOSITELJI I VREMENSKI RASPORED)

Ovo poglavlje prikazuje kojim mjerama i aktivnostima će se nastojati ostvariti ispunjenje postavljenih ciljeva Komunikacijske strategije. Također, definirat će se nositelji i vremenski raspored provedbe aktivnosti.

CILJEVI I MJERE KOMUNIKACIJSKE STRATEGIJE

|  |  |
| --- | --- |
| **CILJ 1.** | Osnažiti sposobnost na razini područne (regionalne) i lokalne samouprave za učinkovitu komunikaciju potrebnu za izradu i provedbu PR PSŽ 2021.-2027. |
| **Mjera 1.1.** | Jasno postaviti komunikacijsku strukturu, koja će doprinijeti širenju i dostupnosti informacija određenih u PR PSŽ 2021.-2027. |
| **Mjera1.2.** | Pratiti i evaluirati implementaciju i promidžbu Komunikacijske strategije |
| **CILJ 2.** | Podići svijest u javnosti o ulozi i značaju PR PSŽ 2021.-2027.za razvoj Županije i jedinica lokalne samouprave |
| **Mjera 2.1.** | Predstavljanje PR PSŽ 2021.-2027. |
| **Mjera 2.2.** | Probuditi svijest o politici županijskog razvoja |
| **CILJ 3.** | Informirati javnost o mogućim izvorima financiranja posebice o fondovima EU-a namijenjenim regionalnom razvoju |
| **Mjera 3.1.** | Informiranje putem medija |
| **Mjera3.2.** | Informiranje obavještavanjem |

## Cilj 1.

Osnažiti sposobnost na razini područne (regionalne) i lokalne samouprave za učinkovitu komunikaciju potrebnu za izradu i provedbu PR PSŽ 2021.-2027.

Mjera 1.1.

|  |  |  |
| --- | --- | --- |
| Jasno postaviti komunikacijsku strukturu koja će doprinijeti širenju i dostupnosti informacija  određenih u ŽRS-u | | |
| AKTIVNOSTI | VREMENSKI PERIOD | NOSITELJI[[2]](#footnote-2) |
| Ažurirati podatke na web stranicama Županije i RKR PSŽa, koji se odnose na provođenje politike regionalnog razvoja RH | Kontinuirano | Županija i RKR |
| Imenovati kontakt osobu za sve upite vezane uz promidžbu i komunikaciju | rujan 2019. | RKR PSŽ |

Mjera 1.2.

|  |  |  |
| --- | --- | --- |
| Pratiti i evaluirati implementaciju i promidžbu Komunikacijske strategije | | |
| AKTIVNOSTI | VREMENSKI PERIOD | NOSITELJI |
| Redovita recenzija provedbe promidžbenih i komunikacijskih mjera | kontinuirano | RKR PSŽ |
| Izvještaj o napretku - sastavni dio godišnjeg izvješća o rezultatima provedbe PR PSŽ (podnosi se Ministarstvu) | 31. srpnja tekuće godine za prethodnu godinu | Županija u suradnji sa RKR PSŽ-om |
| Izvještaj o napretku - sastavni dio godišnjeg izvješća o rezultatima provedbe PR PSŽ 2021.-2027. (podnosi se partnerskom vijeću Županije) | Rujan/listopad tekuće godine za prethodnu godinu | RKR PSŽ |

## Cilj 2.

Podići svijest u javnosti o ulozi i značaju PR PSŽ 2021.-2027.za razvoj Županije i jedinica lokalne samouprave.

Mjera 2.1.

|  |  |  |
| --- | --- | --- |
| Predstavljanje Plana razvoja Požeško-slavonske županije  za razdoblje 2021.-2027.godine | | |
| AKTIVNOSTI | VREMENSKI PERIOD | NOSITELJI |
| Organizacija sastanaka Partnerskog vijeća(PV) –min 2 puta godišnje | polugodišnje | RKR PSŽ |
| 2 okrugla stola godišnje s aktualnim temama u okviru regionalnog razvoja ili vezano uz PR PSŽ 2021.-2027. | polugodišnje | RKR PSŽ |
| Na web stranicama objavljivati i ažurirati podatke vezane uz PR PSŽ 2021.-2027. | kontinuirano | Županija i RKR PSŽ |
| Sudjelovanje na info događanjima na NUTS II razini | Prema rasporedu događanja | Županija, RKR PSŽ i MRRFEU |
| Sudjelovanje na sastancima i radu PV | Prema rasporedu događanja | Županija i RKR PSŽ |

Mjera 2.2.

|  |  |  |
| --- | --- | --- |
| Probuditi svijest o politici županijskog razvoja | | |
| AKTIVNOSTI | VREMENSKI PERIOD | NOSITELJI |
| Pratiti Strategiju regionalnog razvoja RH i usklađivati svoje razvojne dokumente s njom | kontinuirano | Županija i RKR PSŽ |
| Organizirati konferencije za medije nakon značajnih događanja (regionalni razvoj)-min 3 puta godišnje | kontinuirano | Županija i RKR PSŽ |

## Cilj 3.

Informiranje javnosti o mogućim izvorima financiranja posebice o fondovima EU-a namijenjenim regionalnom razvoju

Mjera 3.1.

|  |  |  |
| --- | --- | --- |
| Informiranje putem medija | | |
| AKTIVNOSTI | VREMENSKI PERIOD | NOSITELJI |
| Iniciranje novinarskih članaka u lokalnim novinama u kojima se najavljuju mogućnosti financiranja | kontinuirano | RKR PSŽ |
| Sudjelovanje u radio emisijama u kojima će se najaviti mogućnosti financiranja emisijama-2x godišnje | kontinuirano | RKR PSŽ |

Mjera 3.2.

|  |  |  |
| --- | --- | --- |
| Informiranje obavještavanjem | | |
| AKTIVNOSTI | VREMENSKI PERIOD | NOSITELJI |
| Slanje e-mail poruka po najavama i objavama natječaja za financiranje projekata | kontinuirano | RKR PSŽ |
| Osobno pozivanje (tel./pošta) nositelja projekata iz elektroničke baze projekata koji zadovoljavaju uvjete specifičnog natječaja | po objavi natječaja | RKR PSŽ |

Sredstva za provedbu komunikacijskih aktivnosti (financijska, tehnička i ljudski resursi) osigurat će se iz postojećih sredstava Požeško-slavonske županije i Regionalnog koordinatora razvoja Požeško-slavonske županije.

1. PSŽ-Požeško-slavonska županija

   RKR PSŽ-Regionalni koordinator razvojna PSŽ [↑](#footnote-ref-1)
2. PSŽ-Požeško-slavonska županija

   RKR PSŽ-Regionalni koordinator razvojna PSŽ

   MRRFEU-Minisartsvo regionalnog razvoja i fondova EU-a [↑](#footnote-ref-2)